**Kolonihaveforbundet:**

 Bestyrelsen er ved at opdatere medlemmernes data hos Kolonihaveforbundet, så I skal **ikke** undre jer, hvis I får en e-mail med ”Tillykke med din nye kolonihave”.

**Havevandringen:**

 Bestyrelsen har nu gået havevandring 2 gange, og det ser generelt godt ud, men specielt omkring hæk og husnumre må I gerne gøre en indsats.

**Pligtarbejde:**

 Husk pligtarbejde d. 18. august.

**Legeplads:**

 Som I alle nok ved, så er legepladsen revet ned.

 2 medlemmer af bestyrelsen fik tildelt opgaven ”lav en ny legeplads”. Det viste sig dog hurtigt, at det var noget af en opgave, regler, kommunale godkendelser o.s.v.

 Derfor valgte bestyrelsen, at undersøge markedet for reklamefinansieret legeplads.

 Vi har nu tegnet kontrakt med firmaet ”Indu” der laver reklamefinansieret legeplads, og de går snart i gang med at opføre en ny godkendt legeplads.

**Efterårs afslutning:**

 Der vil igen i år, blive arrangeret en afslutning i fælleshuset i stil med sidste år. I vil høre nærmere fra dem der arrangerer dette.

**Parkering på vejene:**

 Husk nu, parkering er kun på grund eller de dertil indrettede pladser. Af og pålæsning er ikke 1,5 time, men 10 – 15 min.

**Hunde:**

 Hunde må ikke være løse i H/F Sommervirke, og venligst brug poser til at samle hundens efterladenskaber op. (Poserne skal ikke smides rundt omkring, men i skraldebøtter).

**Petanque:**

 Der er ved at komme gang i banen, kom og vær med om onsdagen. I må selvfølgelig bruge banen hver dag.